Document ID: 32015R0377

IZVEDBENA UREDBA KOMISIJE (EU) 2015/377
z dne 2. marca 2015
o določitvi predlog za dokumente, ki se zahtevajo za plačilo letne razlike v skladu z Uredbo (EU) št. 514/2014 Evropskega parlamenta in Sveta o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 514/2014 Evropskega parlamenta in Sveta z dne 16. aprila 2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz (1) in zlasti člena 44(3) Uredbe,
ob upoštevanju naslednjega:
(1)
Člen 44(1) Uredbe (EU) št. 514/2014 določa, da mora vsaka država članica predložiti dokumente, ki se zahtevajo na podlagi člena 59(5) Uredbe (EU, Euratom) št. 966/2012 Evropskega parlamenta in Sveta (2) in uporabijo kot zahtevek za plačilo letne razlike. Za ta namen je treba pripraviti predloge, v skladu s katerimi bi morale države članice pripraviti dokumente.
(2)
Da bi se omogočili takojšnja uporaba ukrepov iz te uredbe in pravočasna priprava zahtevkov za plačilo v državah članicah, bi morala ta uredba začeti veljati dan po objavi v Uradnem listu Evropske unije.
(3)
Združeno kraljestvo in Irsko zavezuje Uredba (EU) št. 514/2014, zato ju zavezuje tudi ta uredba.
(4)
Brez poseganja v uvodno izjavo 47 Uredbe (EU) št. 514/2014 Danske ne zavezuje Uredba (EU) št. 514/2014 ali ta uredba.
(5)
Ukrepi iz te uredbe so v skladu z mnenjem Odbora za sklada za azil, migracije in vključevanje in za notranjo varnost -
SPREJELA NASLEDNJO UREDBO:
Člen 1
Predloge za zahtevek za plačilo letne razlike
Predloge, ki se uporabljajo za predložitev zahtevka za plačilo letne razlike, so določene v prilogah I do IV.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah v skladu s Pogodbama.
V Bruslju, 2. marca 2015

Labels: 11
5
0
12
15